

**СЭЛЭНГЭ АЙМГИЙН**

**ШААМАР СУМЫН ДУЛААНХААН ТОСГОНЫ**

**ЗАХИРАГЧИЙН ЗАХИРАМЖ**

***2021*** оны ***05*** сарын ***10*** өдөр Дугаар ***А/25*** Дулаанхаан

Хөдөлмөрийн аюулгүй байдал, эрүүл ахуйн

орон нутгийн зөвлөл байгуулах тухай.

Монгол Улсын Хөдөлмөрийн аюулгүй байдал, эрүүл ахуйн тухай хуулийн 25 дугаар зүйлийн 25.1 дэх заалтыг үндэслэн ЗАХИРАМЖЛАХ нь:

1. Тосгоны Хөдөлмөрийн аюулгүй байдал, эрүүл ахуйн орон нутгийн зөвлөлийн бүрэлдэхүүнийг нэгдүгээр хавсралтаар баталсугай.

2. Хүн амын эрүүл мэнд, амь насанд ноцтой хохирол учруулсан үйлдвэрийн томоохон осол, хурц хордлогын үед түүний хор уршгийг арилгах, хүн амыг авран хамгаалахад чиглэгдсэн асуудлаар урьдчилан сэргийлэх арга хэмжээ авч, сургалт зохион байгуулан ажиллахыг орон нутгийн зөвлөлийн гишүүдэд даалгасугай.

3. Тосгоны хэмжээнд Хөдөлмөрийн аюулгүй байдал, эрүүл ахуйн орон тооны бус салбар зөвлөлийн үйл ажиллагааны төлөвлөгөө батлан хэрэгжүүлж ажиллахыг орон тооны бус салбар зөвлөлийн дарга, гишүүдэд үүрэг болгосугай.

4. Энэхүү захирамж гарсантай холбогдуулан тосгоны Захирагчийн 2018 оны 04 дүгээр сарын 02-ны өдрийн А/13 тоот захирамжийг хүчингүй болсонд тооцсугай.

ЗАХИРАГЧ Ж.ГАНБОЛД